**DECIZIA ETAPEI DE ÎNCADRARE**

**Nr. \_ din 19.03.2018**

 (Proiect)

Ca urmare a solicitării de emitere a acordului de mediu adresate de **Cridanart Service SRL**, cu sediul în loc. Zalău, str. Valea Miţii, nr.4, Judetul Sălaj, înregistrată la APM Salaj cu nr. 998/20.02.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.03.2018, că proiectul **„Atelier service auto, sediu firmĂ Şi Ȋmprejmuire teren*”*** propus a fi amplasat în loc. Zalău, str. Simion Bărnuţiu zona CET, nr. 105, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10,

 lit b) proiecte de dezvoltare urbană, inclusiv construcţia centrelor comerciale şi a parcărilor auto.

 b) Caracteristicile proiectului:

b1) Mărimea proiectului:

Prin prezenta documentatie se propune realizarea unei cladiri in care va functiona un atelier de service auto precum si spatii administrative şi a unei parcari cu un numar total de 13 locuri de parcare.

Terenul pe care se va realiza investitia este situat in intravilanul municipiul Zalau, pe strada Simion Barnutiu zona CET si are o suprafata de 1172 mp conform documentaţiei depuse.

Cladirea propusa pentru construire va avea regimul de inaltime P+2E pe o suprafaţă desfăşurată totală de 732,31 mp si urmatorul sistem constructiv:

- fundatii din beton armat;

- structura in cadre din beton cu inchideri din zidarie;

- plansee din beton armat;

- acoperis sarpanta cu invelitoare din tigla.

Functiuni propuse pe nivele:

- Parter – atelier auto, statie ITP si magazin;

- Etaj 1 – cafenea;

- Etaj 2 – spatii administrative.

Activitatea de service auto va consta in:

 - reparaţii şi întreţinere auto cu spatiile anexe necesare;

 - revizii tehnice curente;

 - revizii generale;

Spatiul cu destinatia de atelier service auto (parter) va avea asigurat acces separat de restul spatiilor. Accesul la nivelele superioare(etaj 1 si 2) se va realiza prin intermediul unei scari exterioare, amplasata pe latura sud-estica a cladirii.

Piesele necesare reparatiilor se vor aproviziona de la diversi furnizori si se vor depozita temporar in spatii special amenajate.

Orarul de functionare va fi de luni pana vineri, un singur schimb /zi cu un numar de 7 angajati.

Se estimeaza repararea unui numar de 2-3 masini/zi, in functie de defectiunea fiecarui

autoturism.

Spatiul cu destinatia de cafenea precum si spatiile anexe (magazie, grupuri sanitare) necesare functionarii acesteia se vor amenaja la etajul I al cladirii. In acest spatiu se vor servi doar bauturi racoritoare, alcoolice si cafea. Aprovizionarea se va realiza de catre terti furnizori, iar pentru depozitarea marfurilor s-a propus realizarea unor spatii de depozitare. Accesul la cafenea se va realiza prin intermediul unei scari exterioare.

Imprejmuirea proprietatii se va realiza perimetral parcelei astfel:

- Fundatii izolate din beton;

- Stalpi de beton la strada cu inchideri din panouri bordurate);

- Stalpi metalici cu inchideri din panouri de sarma zincata).

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** a obiectivului, se va realiza de la reteaua de alimentare cu apa a municipiului existenta in zona.

b4) evacuarea apelor uzate:

 **Apele uzate menajere** - Apele uzate menajere se vor colecta in reteaua de canalizare menajera a

 municipiului existenta in zona;

**Apele pluviale –** Apele pluviale de pe platforma de parcare se vor conduce la un separator de produse

 petroliere propus pentru realizare, de unde se vor dirija la reteaua de canalizare

 pluviala din zona.

**Alimentarea cu energie termică: -** Nu este cazul

**Alimentare cu energie electrica:** - De la reţeaua de distribuţie a localităţii.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** se vor realiza conform proiectului si se vor desfasura doar pe amplasamentul destinat acestuia. Organizarea de santier va avea un caracter unitar pentru realizarea in intregime a investitiei. Lucrarile proiectate nu implica efecte suplimentare fata de situatia existenta, acestea nereprezentand un factor de poluare in plus in zona nici in timpul executiei investiei, dar mai ales la finalizarea lucrarilor.

In incinta firmei se va amenaja provizoriu o magazie metalica, pentru materialele de constructie care se vor folosi la realizarea obiectivului, pe durata desfasurarii lucrarilor. Pe amplasament se vor aduce numai materialele necesare pentru un schimb de lucru (8 ore) si se vor depozita temporar.

Se vor intocmi grafice de executie a lucrarilor.
Materialele de constructie cum sunt elementele metalice, se vor putea depozita si afara, pe platforma betonata, fara masuri deosebite de protectie.

Materialele de constructie care necesita protectie contra intemperiilor se vor putea depozita pe timpul executiei lucrarilor de constructie în incinta magaziei.

In magazia se vor organiza spatii necesare depozitarii temporare a materialelor si se vor lua masurile specifice necesare pentru conservare pe timpul depozitarii si evitaii degradarilor.

Se vor la masuri specifice privind protectia si securitatea muncii, precum si de prevenire si stingere a incendiilor, decurgând din natura operatiilor si tehnologiilor de constructie cuprinse în documentatia de executie a obiectivului.

Dintre masurile speciale ce trebuiesc avute în vedere se mentioneaza :
 - zonele periculoase vor fi marcate cu placaje si inscriptii;
 - se vor face amenajari speciale (podine de lucru, parapeti, dispozitive);
 - toate dispozitivele, mecanismele si utilajele vor fi verificate în conformitate cu

 normele în vigoare ;
 - asigurarea cu forta de munca calificata si care sa cunoasca masurile de protectie a

 muncii în vigoare.

Pe tot parcursul lucrarilor de executie se va avea in vedere asigurarea curateniei atat in santier cat si in incinta organizarii de santier, iar la finalizarea lucrarilor constructorul va proceda la demontarea obiectelor si va executa lucrarile necesare aducerii terenului ocupat de acestea la stadiul initial.

Pentru protectia mediului inconjurator se vor respecta prevederile actelor normative cu privire la organizarea de santier, depozitarea combustibililor, materialelor de constructii in locuri special amenajate. La executarea lucrarilor se vor folosi numai utilaje si mijloace de transport ce corespund din punct de vedere tehnic in vederea evitarii poluarii mediului cu noxe sau materiale de constructie in vrac. Se va asigura managementul corespunzator al desurilor.

Perimetrul se va delimita cu panouri opace din tabla, de min 2,00 m inaltime.

Lucrarile de executie se vor desfasura fara afectarea domeniului public si numai cu personal calificat.

Constructia obiectivului nu va afecta buna desfasurare a activitatilor desfasurate in imediata vecinatate.

Pentru accesul utilajelor de montaj si echipamentului necesar realizarii lucrarilor propuse se vor folosi accesele existente.

Constructiile si echipamentele provizorii necesare executarii lucrarilor se vor amplasa in interiorul incintei.

Pe perioada realizarii construcţiei se va monta o toaleta ecologica, un container pentru depozitarea materialelor necesare pe santier.

Se va asigura curatenia permanenta in zona santierului.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

 195/2005 privind protecţia mediului aprobată prin Legea nr. 265/2006 cu modificările şi

 completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 1321 din 31/10/2017 emis de Primaria Municipiului Zalău**,** terenul este situat ȋn intravilanul loc. Zalău ȋn suprafaţă de 1.172 mp şi se află ȋn proprietatea titularului SC Cridanart Service SRL;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 19.03.2018 s-au solicitat urmatoarele acte/avize:

* Notificare DSP;
* Aviz PSI;
* Notificare AN “Apele Române”;
* Acord tehnic ANIF.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin